બનાસકાંઠા જીલ્લામાં શનિવારે ડીસાના પૂર્વ ધારાસભ્યની જીપ પલટી હતી. જેમાં તેમનો આબાદ બચાવ થયો હતો. જ્યારે વડગામ નજીક જીપ પલટતાં પૂર્વ સરપંચનું મોત નિપજ્યું હતુ. અકસ્માતને પગલે અરેરાટી પ્રસરી જવા પામી હતી. બનાસકાંઠામાં શનિવારે જુદાજુદા સ્થળે સર્જાયેલા અકસ્માતની વિગતો એવી છે કે, ડીસાના પૂર્વ ધારાસભ્ય ગોવાભાઇ દેસાઇ તેમની કારમાં ડીસા નજીકથી પસાર થઇ રહ્યા હતા.ત્યારે ડીસા થરાદ રોડ ઉપર આવેલા રામપુરા પાટીયા પાસે સ્વીફટ ગાડીને બચાવવા જતાં કારના ચાલકે સ્ટેટરીંગ ઉપરનો કાબુ ગુમાવ્યો હતો.